ป้องกันการเกิดคราบเหลือง ขจัดคราบเหลืองออกให้หมด
ถ้าอยากขจัดคราบเหลืองได้ง่ายกว่านี้ เราก็ต้องไม่ปล่อยให้คราบนี้อยู่บนคอเสื้อนาน ถ้าเราสังเกตเห็นว่าเกิดคราบเหลืองเมื่อไหร่ ให้จัดการทันที อย่านำเสื้อเชิ้ตเข้าเครื่องอบแห้ง ถ้าเราไม่ได้ขจัดคราบนั้นออกไปให้มากที่สุดเท่าที่จะทำได้ก่อน พูดให้ชัดเจนคือเราต้องทำทุกวิถีทางเพื่อขจัดคราบให้ได้ก่อนคราบจะฝังแน่นและทำให้คอเสื้อเหลือง คราบเหลืองเกิดจากน้ำมันกับเหงื่อผสมกัน ฉะนั้นวิธีป้องกันไม่ให้เกิดคราบเหลืองคือปรับเปลี่ยนพฤติกรรมในการรักษาสุขอนามัย อาบน้ำบ่อยๆ ใช้โรลออนแบบป้องกันการเกิดเหงื่อทาที่หลังคอ หรือใช้แป้งเด็กทาบริเวณหลังคอเพื่อช่วยดูดซับน้ำมันและเหงื่อ ยาสระผมบางยี่ห้ออาจผสมรวมกับสารเคมีในร่างกายซึ่งเป็นแบบเฉพาะตัวของเรา จึงเกิดคราบเหลืองที่คอเสื้อขึ้น ถ้าคราบเหลืองเกิดจากสาเหตุนี้ พยายามเปลี่ยนไปใช้ยาสระผมยี่ห้ออื่นและหายาสระผมที่จะไม่ทำให้เกิดปัญหานี้ พยายามใส่เชิ้ตสีขาวแทนที่จะใส่เสื้อเชิ้ตสีอื่น ถึงแม้จะสังเกตเห็นคราบเหลืองได้ง่ายกว่า แต่เราสามารถจัดการคราบเหลืองออกจากเสื้อเชิ้ตขาวได้ง่ายกว่าเช่นกัน ถ้าเราใส่เสื้อขาวและเกิดคราบเหลือง สิ่งที่เราต้องทำก็คือเอาคราบมันออก หลังจากนั้นค่อยใช้น้ำยาฟอกขาวขจัดคราบที่เหลือ ซื้อแผ่นซับเหงื่อแล้วนำมาติดที่คอเสื้อเพื่อป้องกันไม่ให้เกิดคราบเหลือง เราจะทำแผ่นซับเหงื่อเองก็ได้ ถ้าเราทำเป็น หรือถ้ามีเพื่อนที่สามารถทำแผ่นซับเหงื่อให้เราได้ ก็ขอให้เพื่อนช่วยทำแผ่นซับเหงื่อให้ ติดแผ่นซับเหงื่อไว้ที่คอเสื้อเพื่อป้องกันการเกิดคราบเหลือง อย่าลืมเอาแผ่นซับเหงื่อออกและซักทำความสะอาดด้วย สิ่งแรกที่เราต้องทำคือขจัดคราบมันก่อน เราจะได้สามารถเข้าถึงคราบที่ฝังอยู่ได้ วิธีขจัดคราบมันมีหลายวิธี เราควรเลือกวิธีการที่เหมาะสมและสะดวกสำหรับเรา วิธีการขจัดคราบมันมีดังนี้   แช่เสื้อเชิ้ตในน้ำยาล้างจาน ให้คอเสื้อที่มีคราบเหลืองแช่อยู่ในน้ำยาล้างจาน แช่สักหนึ่งชั่วโมง (หรือมากกว่านั้น) และล้างน้ำยาออก เราต้องทำให้เสื้อเชิ้ตเปียกก่อนเพื่อให้น้ำยาล้างจานซึมเข้าไปในเนื้อผ้าได้ ใช้ครีมล้างมือ Fast Orange หรือน้ำยาขจัดคราบไขมันที่มีคุณสมบัติคล้ายกัน เพราะเป็นผลิตภัณฑ์ที่ถูกออกแบบมาเพื่อขจัดคราบไขมันในห้องครัว ฉีดน้ำยาใส่คราบเหลืองที่คอเสื้อ ปล่อยให้น้ำยาซึมสัก 5 นาที จากนั้นล้างน้ำยาออก ระวังผลิตภัณฑ์ที่มีฤทธิ์รุนแรงด้วย เพราะอาจก่อให้เกิดอาการระคายเคืองผิวได้ ใช้แชมพูสำหรับผมมัน การแช่เสื้อเชิ้ตซึ่งมีคราบเหลืองที่คอในแชมพูสำหรับคนผมมันสามารถช่วยขจัดคราบมันได้ เพิ่มความมันที่คอเสื้อ ถ้าใช้วิธีข้างต้นมาหมดแล้ว ไม่ได้ผล มีผู้แนะนำว่าลองเพิ่มความมันที่คอเสื้อดู เพราะมีทฤษฎีกล่าวว่าไขมันโมเลกุลใหม่จะมาจับกับไขมันโมเลกุลเก่าและช่วยดึงไขมันโมเลกุลเก่าออกมา ใช้ครีมล้างมือที่มีลาโนลินกับคราบมันที่คอเสื้อดู เราสามารถหาซื้อครีมล้างมือแบบนี้ได้ตามอินเตอร์เน็ต หลังจากขจัดคราบมันออกไปหมดแล้ว ก็จะเหลือแค่คราบจริงๆ ให้จัดการ เราสามารถขจัดคราบจริงที่หลงเหลือได้ง่ายมากขึ้นหลังจากเอาคราบมันออกไปแล้ว เรามีวิธีขจัดคราบที่เหลืออยู่สองวิธี   ใช้น้ำยาขจัดคราบ Shout นี้เป็นผลิตภัณฑ์ขจัดคราบที่สามารถหาซื้อได้ทางอินเตอร์เน็ต ฉีดน้ำยาใส่คราบนั้น ปล่อยทิ้งไว้ และซักเสื้อเชิ้ตตามปกติ ใช้ Oxyclean นี้เป็นผลิตภัณฑ์ทำความสะอาดที่หาซื้อได้ทั่วไป แต่ถ้าเราไม่มี Oxyclean เราจะทำน้ำยาขจัดคราบขึ้นมาเองก็ได้ แค่นำผงฟูและไฮโดรเจนเพอร์ออกไซด์มาผสมกันเท่านั้น เราจะต้องใช้ Oxyclean กับคราบนั้นและทิ้งไว้สักพักเพื่อให้น้ำยาจัดการคราบให้ จากนั้นขยี้เสื้อเชิ้ตดู ถึงแม้เราไม่ควรใช้วิธีนี้เป็นวิธีแรกก็ตาม แต่เราจะขจัดคราบเหลืองได้ดีขึ้น ถ้าเราใช้แปรงสีฟันขัดคราบที่คอเสื้อ ใช้แปรงสีฟันเก่าๆ ขัดคราบเบาๆ หลังจากลงน้ำยาขจัดคราบมันหรือน้ำยาขจัดคราบแล้ว ตราบเท่าที่เราไม่ใช้วิธีนี้บ่อยๆ (ขึ้นอยู่กับว่าเราป้องกันการเกิดคราบเหลืองได้ดีแค่ไหน) เสื้อเชิ้ตของเราก็จะไม่ได้รับความเสียหายและสามารถนำมาใช้งานได้อยู่ หลังจากใช้น้ำยาขจัดคราบมันและน้ำยาขจัดคราบแล้ว เราสามารถซักเสื้อเชิ้ตได้ตามปกติ แต่อย่าเพิ่งทำให้เสื้อแห้งจนกว่าเราจะขจัดคราบออกไปได้มากที่สุดเท่าที่จะทำได้ก่อน เพราะถ้าเราทำให้เสื้อผ้าแห้งในตอนที่ขจัดคราบไม่หมด คราบจะฝังแน่นในคอเสื้อ ถ้าทำตามวิธีข้างต้นแล้ว ก็ยังไม่สามารถขจัดคราบเหลืองที่คอเสื้อได้ ลองไปใช้บริการของร้านซักแห้งดู ร้านซักแห้งอาจมีวิธีขจัดคราบเหลืองบนคอเสื้อที่ดีกว่าและค่าบริการสำหรับขจัดคราบให้กับเสื้อเชิ้ตตัวเดียวก็ไม่แพงมากนัก
อย่าปล่อยให้คราบฝังลึก. ปรับเปลี่ยนพฤติกรรมในการรักษาสุขอนามัย. เปลี่ยนยาสระผม. ใส่เสื้อเชิ้ตสีขาว. ติดแผ่นซับเหงื่อ. ขจัดคราบมัน. ใช้น้ำยาขจัดคราบ. ใช้แปรงสีฟันขัดคราบที่คอเสื้อ. ซักเสื้อเชิ้ต. ให้ร้านซักแห้งช่วยขจัดคราบเหลืองให้.
https://www.wikihow.com/Remove-Stubborn-Ring-Around-the-Collar https://www.wikihow.com/Remove-Stubborn-Ring-Around-the-Collar
Preventing Future Problems Removing the Stain